**POMEMBNO OBVESTILO - SEMINARSKA NALOGA SLOVENCI MED OBEMA VOJNAMA**

Nekatere že zanima, do kdaj boste morali dokončati seminarsko nalogo in kako jo boste oddajali. Nekateri ste izgubili navodila zanjo. Zato nekoliko prilagojena trenutni situaciji dobite **[TUKAJ - SLOVENCI MED OBEMA VOJNAMA\_seminarska](../../../ZGO%209/SLOVENCI%20MED%20OBEMA%20VOJNAMA_seminarska.docx)**[.](../../../ZGO%209/SLOVENCI%20MED%20OBEMA%20VOJNAMA_seminarska.docx)

Obveščam vas, da na računalnik napišite seminarsko nalogo ter mi jo pošljite na e-naslov barbara.jelenc@ossklm.si ali barb.jelenc@gmail.com do **10. aprila 2020.**

Lep pozdrav in ostanite zdravi!

Barbara Jelenc

**POUK NA DALJAVO, 4. TEDEN**

**9. B, C, D – ZGO, 6. 4. –10. 4. 2020**

**Pozdravljeni!**

**V tem tednu boste začeli spoznavati gospodarske spremembe v 20. in 21. stoletju v poglavjih GOSPODARSKE RAZMERE OB ZAČETKU 20. STOLETJA (učb., str. 69, 70) Prebrali si boste, zakaj je industrializacija gibalo razvitega sveta; na primerih sklepali o vplivu in posledicah prve svetovne vojne na gospodarstvo; primerjali primere kapitalističnega in socialističnega gospodarskega modela.**

**Za uvod si preberite anekdoto o Henryju Fordu:**

*»Ko so večji časopisi v ZDA 1. oktobra 1908 objavili celostranski oglas za novi avtomobil, so se na obrazih bralcev zagotovo narisali nasmeški. V oglasu je podjetje Ford Motor Company predstavilo avtomobil, ki ni bil samo »močan, hiter in vzdržljiv«, temveč tudi tako poceni, da »bo lahko vsak, ki ima dokaj dobre prihodke, postal lastnik tega avtomobila«.«* (Revija History 18/2013)

*»Henry Ford je umrl 7. aprila 1947 star 83 let. Več kot 50 let po smrti ga je leta 1999 revija Forbes poimenovala za »Poslovneža stoletja«, leta 2012 pa so ga v dokumentarnem filmu omrežja History Channel predstavili kot »človeka, ki je zgradil Ameriko«.«* (FordMagazin, str. 13, september 2013).

**Pomislite, s čim je Henry Ford vplival na razvoj industrije v 20. stoletju ter iz katerih razlogov ga je revija Forbes poimenovala za poslovneža stoletja.**

Poglej si še posnetek o njem v angleškem jeziku **[Zgodovina izdelave FORD Modela T](https://www.youtube.com/watch?v=gglrbduPbQ0)**

Ob slikovnem in pisnem gradivu v učbeniku, str. 69-70, v zvezek zapiši naslov

**Gospodarske spremembe v 20. in 21. stoletju**

**GOSPODARSKE RAZMERE OB ZAČETKU 20. STOLETJA**

**(UČB., str. 69, 70 in DZ, str. 49)**

ter povzemi naslednje teme:

1. INDUSTRIALIZACIJA KOT GIBALO SVETA
2. KAKO JE PRVA SVETOVNA VOJNA VPLIVALA NA GOSPODARSTVO
3. GOSPODARSTVO PO PRVI SVETOVNI VOJNI
4. KAPITALISTIČNO IN KOMUNISTIČNO GOSPODARSTVO

v obliki miselnega vzorca ali kot zapis po alinejah.

Nato rešite v DZ na str. 49 nal. 1.–4.

**Rešitve so na povezavi**[**RP 9 DZ 2014 resitve.pdf**](RP%209%20DZ%202014%20resitve.pdf) **(str. 49).**

V pomoč prilagam tudi PPT predstavitev poglavja (23. Gospodarske razmere ob zacetku 20. stoletja).